ابو اسحاق انصاری تلمسانی

ابو اسحاق انصاری تلمسانی پورا نام ابراہیم بن ابی بکر بن عبد اللہ انصاری تلمسانی وشقی تھا۔
ان کی ولادت 609ھ / 1212ء میں تلمسان (الجزائر) میں ہوئی اور وفات 697ھ / 1298ء میں سبتہ (Ceuta، مراکش) میں ہوئی۔
وہ انصاری تلمسانی نسب اور مالکی مذہب فقیہ تھے۔
پیشہ کے اعتبار سے وہ ایک جید فقیہ ، لغوی، شاعر اور ادیب تھے جنھوں نے فقہ، فرائض، عروض اور سیرتِ نبوی پر گراں قدر علمی کام کیا۔ص63 - كتاب معجم أعلام الجزائر - ابراهيم بن أبي بكر بن عبد الله بن موسى أبو أسحاق الأنصاري التلمساني - المكتبة الشاملة الحديثة
 سوانحِ حیات 
ابو اسحاق انصاری، جن کا پورا نام ابراہیم بن ابی بکر بن عبد اللہ بن موسیٰ انصاری تلمسانی وشقی ہے،
علم و ادب کے اُن نمایاں چہروں میں سے تھے جنھوں نے ساتویں صدی ہجری میں مغربِ اسلامی کو علمی طور پر روشن کیا۔
ان کی کنیت ابو اسحاق تھی اور ان کا قیام سبتہ (Ceuta) میں رہا۔
وہ اُس انصاری خاندان سے تعلق رکھتے تھے جس کی علمی روایت تلمسان اور اندلس دونوں میں مضبوط تھی۔محمد البري • الموقع الرسمي للمكتبة الشاملة 

ان کی ولادت تلمسان میں جمادی الآخر 609ھ / 1212ء میں ہوئی۔
جب وہ نو سال کے تھے تو والد انھیں ساتھ لے کر اندلس چلے گئے (618ھ / 1222ء)،
جہاں انھوں نے تین برس غرناطہ میں تعلیم حاصل کی۔
بعد ازاں وہ مالقہ چلے گئے، جہاں ان کی تعلیم و تربیت مکمل ہوئی اور پھر مستقل سکونت کے لیے سبتہ چلے آئے۔
 اساتذہ و شیوخ 
انھوں نے اندلس اور سبتہ کے نامور علما سے کسبِ فیض کیا، جن میں شامل ہیں:

 ابوبکر بن دسمان

 ابو صالح محمد بن محمد زاہد

 ابو عبد اللہ بن حفید

 ابو حسن سہل بن مالک (ان سے روایت کی)

 ابو بکر بن محرز (ان سے اجازت حاصل کی)

 ابو حسن بن طاہر الدبّاج

 ابو علی شلوبین

 ابو عباس بن علی بن عصفور الہواری

 ابو مطرف احمد بن عبد اللہ بن عفیرہ

 ابو یعقوب بن موسیٰ حسنی غماری

ان سے اندلس کے متعدد معاصر علما نے روایت کی، جن میں ابو عبد اللہ بن عبد الملک خاص طور پر قابل ذکر ہیں۔
انھوں نے سبتہ میں شیخ ابو حکم مالک بن مرحل کی بہن سے نکاح کیا۔
ان کا انتقال 697ھ / 1298ء میں سبتہ ہی میں ہوا۔
 علمی مقام و شخصیت 
ابو اسحاق تلمسانی علمِ فرائض کے ماہر فقیہ تھے،
فقہی معاہدات اور عقود کے ضوابط پر گہری دسترس رکھتے تھے،
ساتھ ہی ایک بلند پایہ ادیب اور خوش ذوق شاعر بھی تھے۔

انھوں نے بیس برس کی عمر میں علم الفرائض پر ایک مشہور منظومہ لکھا
جسے "الارجوزہ التلمسانيہ" کہا جاتا ہے
یہ کتاب مغربِ اسلامی کے مدارس میں طویل عرصے تک نصاب میں شامل رہی۔
انھوں نے سیرتِ نبوی، مدائحِ نبویہ اور میلاد النبی پر بھی کئی عمدہ منظومات لکھیں۔
سیرت ابن ہشام کو انھوں نے قافیہ "لام" میں نظم کیا اور مشہور شاعر خالد البلوی نے اپنی مشہور "قصیدہ لامیہ" انھی کے سامنے پیش کی۔
 علما کی آراء 
ابن عبد الملک المراكشی لکھتے ہیں:

"میں نے ان سے بارہا استفادہ کیا، انھیں ذہین، حاضر دماغ، متواضع، خوش اخلاق،
علمی مناظروں میں متوازن اور دنیاوی امور میں نہایت سادہ پایا۔
ان کی وضع قطع میں تکلف نہیں تھا، بلکہ عاجزی اور فقر کا رنگ نمایاں تھا۔"

لسان الدین بن الخطيب کہتے ہیں:

"وہ فقیہ تھے، عقود و شروط کے ماہر، علمِ عدد و فرائض میں ممتاز،
ادیب اور شاعر کامل۔ انھوں نے آٹھ وعشرین برس کی عمر میں
علم الفرائض پر ایک ایسی اَرجوزہ لکھی جو علم و ضبط میں بے مثال ہے۔"

ان کا کلام وسیع اور فنی طور پر پختہ ہے
"وہ اعلیٰ اور متوسط طبقے کے شعرا کے درمیان نمایاں مقام رکھتے ہیں،
ان کی شاعری میں خوبی، روانی اور نفاست نمایاں ہے۔" .

 اہم تصنیفات 
 1. الأرجوزة التلمسانية – علم الفرائض پر مشہور منظومہ
 2. نتيجة الخير ومزيلة الضير
 3. المعشرات على أوزان العرب
 4. منظومات لامية – سیرت، مدائحِ نبوی اور مولد النبوی پر
 5. مقالات في علم العروض الدوبيتی
 6. اللمع في الفقه على مذهب الإمام مالک (یا اللمع فی الفقه المالكی)– فقہِ مالکی میں مختصر اور جامع تصنیف
 7. شرح ابن الجلاب
 8. تفسير الفاتحة

 حوالہ جات 

زمرہ:مالکی علما
زمرہ:ساتویں صدی ہجری کے مسلم علماء
زمرہ:تیرہویں صدی کے عراقی شعراء
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع ویکی ڈیٹا حوالہ جات
زمرہ:صفحات مع استعمال P20 خاصیت
زمرہ:سبتہ کی وفیات
زمرہ:1298ء کی وفیات
زمرہ:صفحات مع استعمال P19 خاصیت
زمرہ:1212ء کی پیدائشیں
زمرہ:609ھ کی پیدائشیں
زمرہ:697ھ کی وفیات